ঝিনাইদহ ও কালীগঞ্জ : ঝিনাইদহের কালীগঞ্জ ও হরিণাকুণ্ডু উপজেলায়  সড়ক দুর্ঘটনায় মোবারকগঞ্জ চিনিকলের দুই কর্মচারীসহ তিনজন নিহত হয়েছেন। নিহতরা হলেন কালীগঞ্জ আড়পাড়া গ্রামের সন্তোষ দাসের ছেলে সমীর দাস, চাপালী গ্রামের রজব আলীর ছেলে হাশেম আলী ও যশোর বকচরের ইয়াকুব আলীর ছেলে ট্রাক ড্রাইভার আবদুর রশিদ। নিহত সমির ও হাশেম আলী মোচিকের মিল হাউস ক্লিনার পদে চাকরি করতেন।